বাবু শিবনাথ সাহা অনেক জনহিতকর কাজ করেন।এর মধ্যে উল্লেখযোগ্য স্ত্রীর নামে বাজিতপুরে কালিতারা পাঠশালা, বনগ্রামে পিতার নামে কার্তিক চন্দ্র সাহা লাইব্রেরী, ধুলদিয়ায় শিবনগর, কামালপুরে পূজামন্ডপ এবং ইংরেজী ১৯১৮ সনে গোবিন্দপুর উচ্চ বিদ্যালয় স্থাপন করেন যা পরবরতীকালে সরারচর শিবনাথ উচ্চ বিদ্যালয় নাম ধারণ করে। তিনি ১৯২০ সনের ২০শে সেপ্টম্বর একটি ট্রাষ্ট গঠন করেন। এই শিক্ষানুরাগী শিবনাথ সাহা বাংলা ১৩৩১ সনের ১৭ই আষাঢ় নিজ বাসভবনে মৃত্যু বরণ করেন। তার বাড়ীর পাশেই নদীর পাড়ে শিবসাহা শ্মশানঘাট। শ্মশানের দীর্ঘ উঁচু শিবসাহা মঠ।মঠের সুউচ্চ চূড়া জানিয়ে দেয় স্বর্গীয় নবাবু শিবনাথ সাহার ঔদার্য্য আকাশের মতো মহান। কুড়িখাই গ্রামে শিবনাথ সাহা বাজারটি তাহার নামেই রাখা হয়। বাবু শিবনাথ সাহার বাড়ির কারুকাজপূর্ণ দালানের ধ্বংসাবশেষ এখনো রয়েছে।